**Matija Miličić** (s. 13. helmikuuta 1996 Zagreb, Kroatia) on kroatialainen jääkiekkoilija, joka pelasi kaudella 2016–2017 KHL-joukkue Medveščak Zagrebissa. Hän on pelipaikaltaan vasen laitahyökkääjä.

Ura
---

### Seuraura

Miličić debytoi miesten peleissä 16-vuotiaana KHL Zagrebin joukkueessa Kroatian pääsarjassa kaudella 2012–2013. Hän vietti joukkueessa kolme kautta, joista suurin osa kului kuitenkin Medveščak Zagrebin juniorijoukkueissa Itävallassa. Kaudella 2013–2014 Miličić voitti koko Itävallan B-junioriliigan maalipörssin ja sijoittui pistepörssissä toiseksi HD mladi Jesenicen Matic Jekličin jälkeen tehoilla 32+30=62.

Kaudeksi 2015–2016 Miličić teki vuoden mittaisen sopimuksen Medveščak Zagrebin KHL-joukkueen kanssa. Hän teki KHL-debyyttinsä runkosarjan viimeisellä kierroksella 18. helmikuuta 2016 vieraissa HK Sotšia vastaan. Miličić sai ottelussa jääaikaa 3.17 minuuttia. Hän voitti Medveščakin kakkosjoukkueessa kauden päätteeksi Kroatian-mestaruuden. Heinäkuussa 2016 Miličić teki seuran KHL-joukkueen kanssa vuoden mittaisen jatkosopimuksen. Kaudella 2016–2017 hän pelasi liigassa kymmenen runkosarjaottelua tehden kaksi syöttöpistettä. Miličić pelasi suurimman osan kaudestaan Medveščakin A-nuorissa, joiden paras pistemies ja syöttäjä hän oli tehoilla 14+17=31.

### Maajoukkueura

Miličić edusti Kroatiaa IB-divisioonan MM-kilpailuissa vuosina 2015, 2016 ja 2017 sekä Pyeonchangin olympiakisojen 2018 karsinnoissa.

Miličić pelasi myös alle 20-vuotiaiden IB-divisioonan MM-kilpailuissa vuonna 2013. Kroatia putosi IIA-divisioonaan vuoden 2014 turnaukseen. Vuoden 2015 turnaukseen joukkue putosi edelleen IIB-divisioonaan, josta Kroatia voitti kultaa. Miličić pelasi myös alle 18-vuotiaiden IIA-divisioonan MM-kilpailuissa vuosina 2012, 2013 ja 2014, joista vuoden 2013 turnaus päättyi hopeaan ja vuoden 2014 turnaus pronssiin. Vuoden 2014 turnauksessa hän oli Kroatian paras maalintekijä ja jakoi joukkueen sisäisen pistepörssin voiton Renato Platužićin kanssa tehoilla 4+2=6.

Muuta
-----

Miličić osallistui Innsbruckin nuorten olympiakisoissa 2012 jääkiekon yksilötaitokilpailuihin. Kroatia ei kuitenkaan osallistunut varsinaiseen poikien turnaukseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 |  |  |  |  |  |  |  |  |  |  |  |  | U18d2 A | 5 | 0 | 0 | 0 | 0 |
| 2012–2013 | KHL Zagreb | Kroatia | 9 | 5 | 3 | 8 | 43 | 1 | 1 | 0 | 1 | 2 | U18d2 A | 5 | 2 | 2 | 4 | 6 |
|  |  |  |  |  |  |  |  |  |  |  |  |  | JMMd1 B | 5 | 0 | 0 | 0 | 0 |
| 2013–2014 | KHL Zagreb | Kroatia | 9 | 5 | 3 | 8 | 12 | - | - | - | - | - | U18d2 A | 5 | 4 | 2 | 6 | 0 |
|  |  |  |  |  |  |  |  |  |  |  |  |  | JMMd2 A | 5 | 1 | 1 | 2 | 8 |
| 2014–2015 | KHL Zagreb | Kroatia | 9 | 7 | 1 | 8 | - | 2 | 0 | 2 | 2 | 0 | JMMd2 B | 5 | 4 | 3 | 7 | 0 |
|  |  |  |  |  |  |  |  |  |  |  |  |  | MMd1 B | 5 | 1 | 1 | 2 | 12 |
| 2015–2016 | Medveščak Zagreb | KHL | 1 | 0 | 0 | 0 | 0 | - | - | - | - | - | JMMd2 A | 5 | 0 | 2 | 2 | 4 |
|  | Medveščak Zagreb II | Kroatia | 5 | 5 | 1 | 6 | 2 | 4 | 0 | 3 | 3 | 0 | OQ | 3 | 0 | 0 | 0 | 2 |
|  | Medveščak Zagreb II | Slovenia | 2 | 2 | 0 | 2 | 2 | - | - | - | - | - | MMd1 B | 5 | 2 | 0 | 2 | 0 |
| 2016–2017 | Medveščak Zagreb | KHL | 10 | 0 | 2 | 2 | 2 | - | - | - | - | - | MMd1 B | 5 | 1 | 0 | 1 | 2 |
|  | Medveščak Zagreb II | Slovenia | 13 | 4 | 8 | 12 | 51 | - | - | - | - | - |
| 2 kautta | yhteensä | KHL | 11 | 0 | 2 | 2 | 2 | - | - | - | - | - |

Lähteet
-------

* Matija Miličić The Internet Hockey Databasessa (englanniksi)
* Matija Miličić *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Matija Miličić *Elite Prospects*. Everysport Media Group AB.  (englanniksi)
2. ↑  Протокол - Континентальная хоккейная лига *khl.ru*.  18.2.2016. КХЛ. Viitattu 25.2.2016. (venäjäksi)
3. ↑  Young Bears in KHL team  16.2.2016. KHL MEDVEŠČAK ZAGREB.  Arkistoitu 28.7.2017. Viitattu 7.5.2017. (englanniksi)
4. ↑  Skills Test *Innsbruck 2012 Youth Olympic Games*. IIHF. Viitattu 25.2.2016. (englanniksi)